ટી-૨૦ વિશ્વ કપની શરૂઆત પહેલાં ભારતે એશિયા કપ જીતીને પ્રબળ દાવેદારી રજૂ કરી છે. આજે ભારત પોતાના વર્લ્ડ કપ અભિયાનની શરૂઆત ન્યૂઝીલેન્ડ સામેની મેચથી કરશે. નાગપુરમાં સાંજે ૭.૩૦થી આ ઉદ્ઘાટન મેચ શરૂ થશે. શ્રીલંકા ગત વખતની વિજેતા ટીમ છે, પરંતુ તાજેતરનું તેનું પ્રદર્શન ઘણું ખરાબ રહ્યું છે. જો ઓસ્ટ્રેલિયાની પુરુષ ટીમની વાત કરવામાં આવે તો તે વન ડે વિશ્વ કપમાં ભલે સૌથી વધુ વાર ચેમ્પિયન બન્યું હોય, પરંતુ હજુ સુધી તેણે ટી-૨૦ વિશ્વ કપ એકેય વાર જીત્યો નથી. ભારતે ૨૦૦૭માં, પાકિસ્તાને ૨૦૦૯માં, ઈંગ્લેન્ડે ૨૦૧૦માં, વેસ્ટ ઇન્ડીઝે ૨૦૧૨માં અને શ્રીલંકાએ ૨૦૧૪માં ટી-૨૦ ખિતાબ જીત્યો હતો.